# Biserka Lončar

### Izvor: Wikipedija

Biserka Lončar je fikcijski lik RTL-ove sapunice " Zabranjena ljubav ". Biserku glumi Vanja Matujec od prve godine emitiranja serije, 2004.

## [uredi] Opis lika

Biserka je donedavno imala miran i sređen život. Odmah nakon završene škole počela je raditi kao medicinska sestra, kada je u bolnicu dovezen Josip zbog pada s gradilišta. Josip ju je šarmirao, inzistirajući da ona bude njegova glavna njegovateljica. Veza je završila brakom i Biserka je odgajala Josipovog sina Danijela kao da je njeno dijete. Uskoro su dobili još dvoje djece – Ivu i Matiju. Biba je prestala raditi kao medicinska sestra kako bi se u potpunosti posvetila ulozi žene i majke. Povratak Josipove prve ljubavi Viktorije, uzdrmao je Bibin sretan brak. Kada joj je Josip priznao da još uvijek voli Viktoriju, bila je osupnuta. Izbacila ga je iz stana.

Josip je bezuspješno pokušavao vratiti Biserku, ali njegovi su je postupci još više odbijali i na kraju prisilili da nastavi s vlastitim životom. Kako je trebala novac da bi održavala kućanstvo, Biba se ponovno zaposlila kao medicinska sestra. Uživala je biti ponovno na poslu iako su joj djeca znala prigovarati što više nije toliko kod kuće. Biserka je u bolnici upoznala doktora Gorana Vučića. Radeći zajedno, sve su se više zbližavali, ali tek kada je Biba uspjela prevladati sumnje da nije u redu viđati nekog tko nije njezin suprug. Goranu se nije svidjelo kada ga je Biba pokušala iskoristiti za lažno prikazivanje nalaza testa očinstva, kako se ne bi doznalo da je Igor Dorin pravi otac. Taj postupak ga je otjerao od Bibe. No u Biserkin život dolazi još jedan problematičan muškarac, ovaj put njezin brat – Zlatko Fijan. Vrativši se iz Južne Amerike, osmislio je prijevaru kojom je oduzeo Biserki obiteljsku zemlju. Biserka mu je pokušala uzvratiti udarac unajmivši mladog odvjetnika Branimira Pukšića. Iako je izgubila parnicu, osvojila je Branimirovo srce. Za Biserku se nije bilo lako upustiti u vezu sa 15 godina mlađim muškarcem. Branimir je pokušao riješiti Biserku sumnji, ali ona je bila previše zabrinuta zbog reakcija okoline, posebno obitelji. Kada bi mogla staviti vlastitu sreću na prvo mjesto, veza s Branimirom bi mogla postati najbolje što joj se dogodilo. Ali Biserkin najveći kamen smutnje je što uvijek stavlja želje i potrebe drugih ispred svojih. Nakon što je pobacila Branimirovo dijete, on ju ostavlja, te Biba ostane shrvana. Vraća se u bolnicu, gdje postane ovisna o tabletama, što kasnije iskoristi Karolina kako Biba nije svjesna svojih postupaka. Nakon što dobije otkaz u bolnici, nakon što je otkriveno da krade lijekove, Stjepan je zapošljava u vinariji "Novak". U međuvremenu, u njen život ulazi novi muškarac, bogati muškarac Jure Šarić. Iako je ispočetka bila šokirana saznanjem da je Jure bogat, Biba se prilagođava novom životnom stilu, te odlučuje promijeniti svoj look kako bi bila atraktivnija svom novom partneru. Ubrzo, na kratko odlazi u Australiju kako bi prisustvovala vjenčanju svog sina, Matije Lončara, i njegove životne izabranice Karmen. Kad se vrati iz Australije, uviđa da je Jure postao novi vlasnik vinarije "Novak", i kako ne bi mješali poslovno i privatno, Biserka napusti posao u vinariji, a Jure se doseli k njoj u stan. No, uskoro bi im se veza mogla pogoršati, s obzirom da Jure od nje skriva kako je poljubio Karolinu. Nakon propalih zaruka i priznanja kako su se on i Karolina poljubili, Jure se seli iz Biserkine kuće, i oni prekidaju, no ne zadugo. U noći kad Iva i Biserka prespavaju u staroj kući Biserkinih predaka, Jure ulazi u kuću, i prestrašena Biserka, misleći da je provalnik, ga upuca. Juru je metak okrznuo, no Biserka i Jure se ponovno zbliže i zaruče se. Uskoro će njihova ljubav biti okrunjena brakom. Ili ne?

## [uredi] Obitelj

### [uredi] Djeca

- Iva Lončar (kćer)
- Matija Lončar (sin)
- Danijel Lončar (nisu u rodu, ali je Danijel odgojen u uvjerenju da mu je Biserka majka)
- neimenovano dijete (dijete s Branimirom; pobacila je)

### [uredi] Braća i sestre

- Zlatko Fijan † (brat)

### [uredi] Unuci & unuke

- Dora Lončar (unuka, Ivina kćer )
- neimenovano unuče † (dijete Lane i Matije; Lana je pobacila)

### [uredi] Ostala rodbina

- Gabrijela Fijan (bivša šogorica)
- Ana Fijan (nećakinja)

## [uredi] Ljubavne veze

- Josip Lončar (bivši muž) (2004-2005)
- Goran Vučić (ljubavne veza) (2005)
- Branimir Pukšić (ljubavne veza) (2005-2006)
- Jure Šarić (ljubavna veza) (2006-2007; 2007 - danas - zaruke)

## [uredi] Prijatelji

- Petra Lončar
- Nada Barić
- Stjepan Novak
- Gabrijela Fijan
- Lidija Bauer

## [uredi] Neprijatelji

- Karolina Novak
- Viktorija Novak †

## [uredi] Zanimanje

- medicinska sestra (2005-2006)
- prezenterica u vinariji "Novak" (2006-2007)

## [uredi] Trenutno živi u

- u stanu Lončarevih, s Ivom , Dorom i Jurom.

Dobavljeno iz "http://hr.wikipedia.org../../../b/i/s/Biserka_Lon%C4%8Dar_22e5.html"

Kategorija: Likovi iz Zabranjene ljubavi

##### Views

- Članak
- Razgovor
- Trenutna inačica

##### Traži